b'\n_START_ARTICLE_\nJohn Gurdon\n_START_SECTION_\n\xc5\xbdivotopis\n_START_PARAGRAPH_\nSir John B. Gurdon ro\xc4\x91en je 1933. u Dippenhallu, u Ujedinjenom Kraljevstvu. Doktorirao je na Sveu\xc4\x8dili\xc5\xa1tu u Oxfordu 1960. godine. Tijekom bogate karijere znanstvenika istra\xc5\xbeiva\xc4\x8da, Gurdon je bio suradnik na postdoktorskim studijima u Kalifornijskom institutu za tehnologiju, profesor na Sveu\xc4\x8dili\xc5\xa1tu u Cambridgeu i dr. Gurdona je dodjela Nobelove nagrade za fiziologiju ili medicinu 2012. zatekla na du\xc5\xbenosti profesora Gurdonova instituta na Sveu\xc4\x8dili\xc5\xa1tu u Cambridgeu._NEWLINE_John Gurdon je u svojim istra\xc5\xbeivanjima izdvojio jezgru jedne nezrele jajne stanice \xc5\xbeabe i zamijenio je jezgrom specijalizirane zrele crijevne stanice uzete od punoglavaca. Tako modificirano jaje razvilo se u normalnog punoglavca. To je pokazalo da je DNK zrele stanice jo\xc5\xa1 uvijek imala sve informacije potrebne da se nezrela stanica razvije u \xc5\xbeabu. Naknadni nuklearni transfer, zasnovan na ovim eksperimentima, generirao je kloniranog sisavca. Ovo revolucionarno otkri\xc4\x87e Johna Gurdona potpuno je promijenilo pogled na razvoj i specijalizaciju stanice.'